西水浄土庵奉寄具足孤松老師
作者：釋紹曇
朝代：宋

paragraphs: 聞道虛空曾解講，信疑往決西山亮。
烟雨溟濛蘚石溫，六藏影跡難尋訪。
小徑披榛扣竹扉，道人一見笑掀眉。
布衲橫肩瘦如削，口持密語沒停時。
雲簷掃榻延居夏，白蓮香散東林社。
澗水松風說苦空，不資中有生清泰。
殷勤寄問老孤松，具足門中有正宗。
灼然嫌佛不肯做，鳳栖不在梧桐樹。